Document ID: 32010D0645

SKLEP KOMISIJE
z dne 26. oktobra 2010
o podaljšanju obdobja veljavnosti Odločbe 2002/887/ES v zvezi z naravno ali siljeno pritlikavimi rastlinami Chamaecyparis Spach, Juniperus L. in Pinus L. s poreklom iz Japonske
(notificirano pod dokumentarno številko C(2010) 7249)
(2010/645/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
ob upoštevanju naslednjega:
(1)
Odločba Komisije 2002/887/ES z dne 8. novembra 2002 o dovoljenih odstopanjih od nekaterih določb Direktive Sveta 2000/29/ES v zvezi z naravno ali siljeno pritlikavimi rastlinami Chamaecyparis Spach, Juniperus L. in Pinus L. s poreklom iz Japonske (2) pooblašča države članice, da za omejena obdobja in pod posebnimi pogoji določijo odstopanja od člena 4(1) Direktive 2000/29/ES za rastline Chamaecyparis Spach, Juniperus L. in Pinus L., razen plodov in semen, s poreklom iz Japonske.
(2)
Odstopanja, ki so bila najprej odobrena z Odločbo Komisije 93/452/EGS (3) in pozneje z Odločbo Komisije 2002/887/ES, so bila časovno omejena in roki predvideni v teh odločbah so bili podaljšani najprej z odločbami Komisije 94/816/ES (4), 96/711/ES (5), 98/641/ES (6) in 2001/841/ES (7) ter pozneje z odločbami Komisije 2004/826/ES (8), 2006/915/ES (9) in 2008/826/ES (10).
(3)
Ker še vedno obstajajo okoliščine, ki upravičujejo ta odstopanja, in ker ni novih informacij, zaradi katerih bi bilo treba ponovno preučiti posebne pogoje, je treba dovoljenje za odstopanja podaljšati. Poleg tega so bile pridobljene izkušnje na podlagi informacij, ki so jih zbrale države članice v skladu s členom 2 Odločbe 2002/887/ES, ter na podlagi stikov z Japonsko. Prav tako so v tem sklepu vzpostavljeni ustrezni mehanizmi za zagotovitev spremljanja pogojev za uporabo odstopanj. Zato je primerno podaljšati dovoljenja za odstopanja, ki so odobrena s tem sklepom, za daljše obdobje od tistih, ki so bila odobrena s prejšnjimi odločbami, in sicer do 31. decembra 2020.
(4)
Vendar mora zaradi fitosanitarnih razlogov uvoz naravno ali siljeno pritlikavih rastlin Juniperus L. s poreklom iz Japonske potekati le v določenem obdobju vsakega leta do 31. decembra 2020.
(5)
Odločbo 2002/887/ES je zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Odločba 2002/887/ES se spremeni:
1.
v prvem in drugem odstavku člena 2 se „1. avgustom 2009 in 1. avgustom 2010“ nadomesti s „1. avgusta vsakega leta“;
2.
preglednica v členu 4 se nadomesti z naslednjo preglednico:
„Rastline
Obdobje
Chamaecyparis
1.1.2011-31.12.2020
Juniperus
1.11. do 31.3. vsakega leta do 31.12.2020
Pinus
1.1.2011-31.12.2020“
Člen 2
Ta sklep je naslovljen na države članice.
V Bruslju, 26. oktobra 2010

Labels: 16
20
3
6
18
15